ፋርፈትና.
25.
ፋርፈትና ዳዊት። ያ ዋቀዮ፣ አን ሉቡኮ ገረኬት ኦል ነንቀበ። 
ያ ዋቀኮ አን ስን አመነዸ። አት ነ ህንቃኔስን፤ አከ ዲኖትንኮ ነ ሞአተንስ ህንጎዽን። 
ነምን ስ ኤገቱ ቶኮዩ ዮምዩ ህንቃኔፈሙ፤ ወር ሰበቢ መሌ የከ ሆጄተን ገሩ ንቃኔፈሙ። 
ያ ዋቀዮ፣ ከራኬ ነ አርግሲስ፤ ዳንዲኬስ ነ በርሲስ፤ 
አት ዋቀ ፈይሳኮ ዋን ታቴፍ፣ ዹጋኬቲን ነ ዱረ ቡእ፤ ነ በርሲስ፤ አንስ ጉያ ጉቱ ስን ኤገዸ። 
ያ ዋቀዮ፣ አራረኬቲፊ ጃለለኬ ያደዹ፤ እሳን ዱሩማ ጀልቀበኒ ጅሩቲ። 
ጩቡ አፋንኮቲ ዮካን ዶጎጎረኮ ህንያደትን፤ ያ ዋቀዮ፣ ጋሩማኬቲፍ ጄዺቲ አኩመ አራረኬቲት ነ ያደዹ። 
ዋቀዮ ጋሪዸ፤ ቶላዸስ፤ ከናፉ እን ዳንዲሳ ጩበሞተት አርግሲሰ። 
ወረ ገድ ኦፍ ቀበን ዋን ቀጄላ ተኤን ጌጌሰ፤ ከራሳስ እሳን በርሲሰ። 
ከራን ዋቀዮ ሁንድኑ ወረ ከኩሳቲፊ ሴረሳ ኤገኒፍ አራራፊ ዹጋዸ። 
ያ ዋቀዮ፣ ጩቡንኮ ጉዳ ተኡዩ መቃኬቲፍ ጄዺቲ ዺፈመ ና ጎዽ። 
ነምን ዋቀዮን ሶዳቱ ኤኙ? ዋቀዮ ከራ እን ፍለቹ ቀቡ እሰ አርግሲሰ። 
ሉቡንሳ በዻዹማዻን ጅራት፤ ሰኚንሳስ ለፈ ዻለ። 
ዋቀዮ እጪቲሳ ወረ እሰ ሶዳተን ዱራ ህንዾክሱ፤ ከኩሳሌ እሳን ቤክስሰ። 
እጅኮ ዬሮ ሁንደ ገረ ዋቀዮ እላለ፤ እን ሚለኮ ክዮ ኬሳ ንባሳቲ። 
ገረኮት ገረገል፤ ገራስ ና ላፍ፤ አን ኮጳኮን ጅራቲ፤ ረከታዸስ። 
ያዶን ገራኮቲ ባይአቴረ፤ ዽጵነኮ ኬሳስ ነ ባስ። 
ዽጵነኮቲፊ ረክነኮ እላል፤ ጩቡኮ ሁንደ ና ዺስ። 
አከ ዲኖትንኮ ባይአተን፣ ሀመም አከ ጭምሰኒ ነ ጅበን አርግ! 
ሉቡኮ ኤግ፤ ነ ኦልችስ፤ ሰበቢ አን ኮሉ ስት ገሌፍ፣ አከ አን ቃነኡ ነ ህንጎዽን። 
ዋን አን ስ ኤገዹፍ፣ አመነሙማፊ ቀጄሉማን አነ ሃኤገን። 
ያ ዋቀዮ፣ ረክነሳ ሁንዱማ ኬሳ እስራኤልን ፉር! 
