ፋርፈትና.
105.
ዋቀዮፍ ገለተ ገልቻ፤ መቃሳስ ዋመዻ፤ ዋን እን ሆጄቴስ ሰቦተ ግዱት ቤክስሳ። 
እሳፍ ፋርፈዻ፤ ፋርፈናዻን እሰ ገለቴፈዻ፤ ዋኤ ሆጂሳ እሰ ድንቅሲሳ ሁንዳስ ኦዴሳ። 
መቃሳ ቁልቁሉ ሰናን ቦና፤ ገራን ወረ ዋቀዮን በርባደኒ ሃገመዱ። 
ዋቀዮፊ ሁምነሳ በርባደዻ፤ ዬሮ ሁንደ ፉለሳ በርባዳ። 
ድንቂ እን ሆጄቴ፣ ሆጂሳ ድንቂ ሰናፊ ሙርቲ እን ለብሴ ያደዻ፤ 
እስን ተጃጅልቶትንሳ፣ ወር ሰኚ አብረሃም ታተን፣ እስን ፍለተምቶትንሳ፣ እልማን ያቆብስ ከነ ያደዻ። 
እን ዋቀዮ ዋቀኬኘ፤ ሙርቲንሳስ ለፈ ሁንደረ ጅረ። 
እን ከኩሳ በረ በራን፣ ዋዳ ገሌ ሰነስ ዸሎተ ኩማፍ ንያደተ፤ 
እን ከኩ አብረሃም ወጅን ገሌ፣ ከኩ ይስሃቂፍ ከከቴስ ንያደተ። 
ከነስ ያቆቢፍ ሴረ፣ እስራኤሊፍሞ ከኩ በረ በራ ጎዼ አከነ ጄዼ ምርከኔሴረ፦ 
“አን ብየ ከነኣን ቆደ አት ዻልቱ ጎዼ ሲፍ ነንኬነ።” 
እሳን ዬሮ ለኮብሳን ጥኖ ቱረንት፣ ዹጉማኑ ጥኖፊ ብየቲ ኬሰትስ ኬሱሞተ ቱረንት፣ 
ሰባ ገረ ሰባት፣ ሞቱማ ቶኮ ገረ ሞቱማ ብራት ጆረን። 
እን አከ ነምን ቶኮዩ እሳን ጩንቁርሱ ህንኤየምኔ፤ ሰበቢሳኒቲፍስ አከነ ጄዼ ሞቶተ እፈቴ፦ 
“ድበምቶተኮ ህንቱቅና፤ ራጆተኮስ ህንሚዽና።” 
እን ቤለ ብየቲት ዋሜ፤ ምዻን ኛታ ሁንደስ ንበሌሴ፤ 
እንስ ዮሴፍ ነምቸ አከ ገርባት ጉርጉረሜ ቶኮ እሳን ዱረ ኤርጌ። 
እሳን ፎንጫዻን ሚለሳ ሉቅሰን፤ ሞርምሳስ ስቢለ ኬሰ ገልፈሜ፤ 
ሀመ ወን እን ዱራን ዱርሴ ዱበቴ ጉተሙት ዱቢን ዋቀዮ እሰ ቆሬ። 
ሞቲን ነመ ኤርጌ ገድ እሰ ዺስሴ፤ ቡልቻን ሰባ እሰ ሂክስሴ። 
ሞትችስ መነሳረት አጀጃ፣ ቀቤኘሳ ሁንደረትሞ ቡልቻ እሰ ጎዸቴ፤ 
ከነስ አከ እን አኩመ ፌዼት ቆንዳልቶተሳ ጎርሱፍ፣ አከ እን ማንጉዶተሳ ኦጉማ በርሲሱፍ ጎዼ። 
እስራኤል ብየ ግብጥ ዸቄ፤ ያቆብስ አከ አለጋት ብየ ሃም ኬሰ ጅራቴ። 
ዋቀዮ ሰበሳ አከ መሌ ባይእሴ፤ አከ እሳን አመጃጆተሳኒ ጫላ ጀባተንስ ጎዼ፤ 
እንስ አከ እሳን ሰበሳ ጅበኒፊ አከ እሳን ተጃጅልቶተሳት መርአተኒፍ ያደሳኒ ጌደሬ። 
ዋቅንስ ሙሴ ተጃጅላሳቲፊ አሮን ፍለተማሳ ኤርጌ። 
እሳንስ ጀረ ግዱት መለቶሳ፣ ብየ ሃም ኬሰትሞ ድንቂሳ አርግሲሰን። 
እን ዱከነ ኤርጌ ብየቲ ዱከኔሴ፤ እሳን ዱቢሳት ፍንጭለኒሩቲ። 
እን ብሻኖተሳኒ ዺገት ጌደሬ አከ ቁርጡሚወንሳኒ ዹመን ጎዼ። 
ፈቴን ብየሳኒ ጉቴ ዲንቀ ሞቶተሳኒ ኬሰ ያኤ። 
እን ዱበናን ቱትን ትሲሳቲፊ ቦኬን ብየሳኒ ሁንደ ኬሰ ጉቴ። 
እን ቆደ ቦካ ጨቢ እሳኒፍ ሮብሴ፤ በከካስ ብየሳኒት ኤርጌ፤ 
ወይኒሳኒቲፊ ሙከ ሀርቡሳኒ በሌሴ፤ ሙኬን ብየሳኒስ ንጨጨብሴ። 
እን ዱበናን ሀዋንስኒፊ ኮሮጵስን ሄዱን ዹፈን፤ 
እሳንስ ብቅልቱ ብየ ጀራ ሁንደ ኛተን፤ ዋን ለፍትሳኒ ባሴስ ንፍጠን። 
ኤርገሲ እን ሀንገፈ ብየሳኒ ሁንደ፣ ጀብነሳኒ ጀልቀባስ ንዸኤ። 
አከ ሰብን እስራኤል ሜቲፊ ወርቄ ባዸቴ በኡ ጎዼ፤ ጎሰሳኒ ኬሳ ነምን ቶኮዩ ህንጉፈትኔ። 
እስራኤሎን ባናን ወር ግብጥ ገመደን፤ እሳን እስራኤልን ሶዳተኒ ቱረኒቲ። 
እን አከ ጋድሳት ዱሜሰ እሳንረ ቀቤ፤ አከ ሀልከኒን እሳኒፍ እብሱፍሞ እብደ ቀብሲሴፍ። 
እሳን ከዸናን እን ድምብርቄ ኬኔፍ፤ ቡዴነ ሰሚቲንስ እሳን ቁፍሴ። 
እንስ ከታ በኔ፤ ብሻንስ ኬሳ ገድ ዸንገለኤ፤ አኩመ ብሻን ለጋትስ ገሞጂ ኬሳ ያኤ። 
እን ዋዳሳ ቁልቁሉ፣ ከን ገርብቸሳ አብረሃሚፍ ገሌ ሰነ ያደቴራቲ። 
እን ሰበሳ ገመቹን፣ ወረ እሳፍ ፍለተመንሞ እልሌዻን ባሴረ፤ 
እን ብየ ኦርሞታ እሳኒፍ ኬኔ፤ እሳንስ ዋን ሰቦትን ሱን እት ደዸበን ዻለን፤ 
ከነስ አከ እሳን ስርነሳ ኤገኒ ሴረሳቲፍ ቡለኒፍ ጎዼ። ሃሌሉያ። 
