ፋርፈትና.
107.
ዋቀዮፍ ገለተ ገልቻ፤ እን ጋሪዻቲ፤ ጃለልሳ በረ በራን ጅራተ። 
ወር ዋቀዮ እሳን ፉሬ፣ ወር እን ሀርከ ዲናቲ ባሴ፣ 
ወር እን ብየ ገረ ገራቲ፣ በኣፊ ልጠ ቢፍቱቲ፣ ካባፊ ክባ ወልት ቀቤ ዋን ከነ ሃዱበተን። 
እሳን ኬሳ ቶኮ ቶኮ ገሞጂ ጎጎጋ ኬሰ ጆረን፤ መጋላ ኬሰ ጅራቹ ደንደአንስ ህንአርገኔ። 
እሳን ንቤለአን፤ ንዼቦተንስ፤ ሉቡንሳኒስ እሳን ኬሰት ገገብዴ። 
እሳን ረክነሳኒ ኬሰት ዋቀዮት እየተን፤ እንስ ዽጵነሳኒ ኬሳ እሳን ባሴ። 
እን ሀመ እሳን መጋላ ኬሰ ጅራቹ ደንደአን ገአንት ከራ ቀጄላረ እሳን ቀጄልቼ። 
እሳን ሰበቢ ጃለለሳ ከን ህንጌደረምኔ ሰናቲፊ ሆጂ ድንቂ ከን እን እልማን ነማቲፍ ሆጄቴ ሰናቲፍ ዋቀዮን ሃገለቴፈተን፤ 
እን ወረ ዼቦተን ዼቡ ባሴ ወረ ቤለአንሌ ዋን ጋሪዻን ቁፍሳቲ። 
እሳን ኬሳስ ቶኮ ቶኮ ስቢላን ህዸመኒ ረከቻ፣ ዱከናፊ ድምምሰ ኬሰ ጅራተን፤ 
እሳን ዱቢ ዋቃት ፍንጭለኒ ጎርሰ ዋቀ ዋን ሁንዳ ኦሊስ ቱፈተኒሩቲ። 
ከናፉ እን ደበርሴ ሆጂ ደዸብሲሳት እሳን ኬኔ፤ እሳንስ ንጉፈተን፤ ነምን እሳን ገርጋሩ ቶኮዩ ህንአርገምኔ። 
እሳን ረክነሳኒ ኬሰት ዋቀዮት እየተን፤ እንስ ዽጵነሳኒ ኬሳ እሳን ባሴ። 
እን ዱከናፊ ድምምሰ ኬሳ እሳን ባሴ፤ ፎንጫ እሳንስ ገርገር ኩኩቴ። 
እሳን ሰበቢ ጃለለሳ ከን ህንጌደረምኔ ሰናቲፊ ሆጂ ድንቂ ከን እን እልማን ነማቲፍ ሆጄቴ ሰናቲፍ ዋቀዮን ሃገለቴፈተን፤ 
እን በልበለወን ናሲ ጨጨብሴ ደንቀራወን ስቢላሌ ኩኩታቲ። 
እሳን ኬሳ ቶኮ ቶኮ ጩቡ መታሳኒቲን ጎዎመን፤ ሰበቢ በሌሳሳኒቲፍስ ገደዶ ኬሰ ሴነን። 
እሳን ኛተ ጎሰ ከሚዩ በልፈኒ አፋን ቦለ ዱኣ ገአን። 
ረክነሳኒ ኬሰት ዋቀዮት እየተን፤ እንስ ዽጵነሳኒ ኬሳ እሳን ባሴ። 
እን ዱቢሳ ኤርጌ እሳን ፈይሴ፤ አዋለ ኬሳስ እሳን ባሴ። 
እሳን ሰበቢ ጃለለሳ ከን ህንጌደረምኔ ሰናቲፊ ሆጂ ድንቂ ከን እን እልማን ነማቲፍ ሆጄቴ ሰናቲፍ፣ ዋቀዮን ሃገለቴፈተን! 
ኣርሳ ገለታ ሃዽኤሰን፤ ፋርፈትና ገመቹቲንስ ሆጂሳ ሃህመን። 
እሳን ኬሳ ቶኮ ቶኮ ዶኒዻን ገላነረ ዴመኒ ብሻኖተ ጉርጉዳረት ደልደለን። 
እሳንስ ሆጂ ዋቀዮቲፊ ሆጂሳ ድንቅሲሳ ሰነ ቱጁበ ኬሰት አርገን። 
እን ዱበቴ ቡቤ ጀባ ደምበሊ ገላና ኦል ፉዹ ቶኮ ካሴራቲ። 
እሳን ሰሚት ኦል በአኒ ቱጁበት ገድ ቡአን፤ ረክነሳኒ ኬሰትስ አብዲ ኩተተን። 
አከ ነመ መቻኤ ደደርበተመኒ ገተንተረን ኦጉማን እሳንስ ፋይዳ ዸቤ። 
እሳን ረክነሳኒ ኬሰት ዋቀዮት እየተን፤ እንስ ዽጵነሳኒ ኬሳ እሳን ባሴ። 
እን አከ ደምበሊን ሱን ቀበናኡፍ ዸኣ ገላና ጨልእሲሴ። 
እሳን ዋን ደምበሊፊ ዸኣን ገላና ሱን ጨልእሰኒፍ ንገመደን፤ ሃለ ከናንስ ገረ ቁበተ ዶኒ በርባደኒት እሳን ጌሴ። 
እሳን ሰበቢ ጃለለሳ ከን ህንጌደረምኔ ሰናቲፊ ሆጂ ድንቂ ከን እን እልማን ነማቲፍ ሆጄቴ ሰናቲፍ ዋቀዮን ሃገለቴፈተን። 
ወልዳ ነሞታ ኬሰት እሰ ሃሌልሰን፤ ወል ገኢ ማንጉዶታ ኬሰትስ እሰ ሃጀጀን። 
እንስ ለጎተ ገሞጂ ታስሴ ቡርቃወን ብሻንስ ገረ ለፈ ጎጎጋት ጌደሬ፤ 
ሰበቢ ሀምነ ወረ አች ጅራተኒቲፍ፣ ብየ ምዻን ባሱ ለፈ ሶግዳ ታስሴ። 
ገሞጂ ኩሳ ብሻኒት፣ ለፈ ጎጎጋሞ ቡርቃ ብሻኒት ጌደሬ፤ 
እን አከ ወር ቤለአን አች ጅራተን ጎዼ፤ እሳንስ መጋላ ኬሰ ጅራተን እጃረተን። 
ለፈ ቆቲሳሳኒ ፈጫፈተኒ ወይኒስ ንዻበተን፤ ምዻን ጋሪስ አርገተን። 
እን እሳን ኤብሴ፤ ባይእነሳኒስ አከ መሌ ደበሌ፤ አከ ሎንሳኒ ለኮብሳን የረቻ ዴመን ህንጎኔ። 
ዬሮ እሳን ጩንቁርሳዻን፣ ረክናፊ ገዳን ጥናተኒ ገድ ዴብአንት፣ 
እን ነሞተ ቤቤከሞረት ቱፊ ሮብሴ አከ እሳን ገሞጂ ከራ ህንቀብኔ ኬሰ ጆረን ጎዼ። 
እን ገሩ ረከቶተ ዽጵነሳኒ ኬሳ ባሴ፤ ማቲ እሳንስ አኩመ ቡሻዬ ባይእሴ። 
ቀጄልቶትን ዋን ከነ አርገኒ እልልቹ፤ ሀሞን ሁንድኑ ገሩ አፋን ቀበቱ። 
ኦጌስ ከምዩ ዋን ከነ ያደት ሃቀበቱ፤ ጃለለ ዋቀዮ ከን ዹመ ህንቀብኔ ሰነሌ ሃሁበቱ። 
