እዮብ.
32.
ሰበቢ እዮብ ነመ ቀጄላ ኦፍ ሴኤፍ ነሞትን ሰደን ኩኔን ዴቢ ኬኑፊ ዺሰን። 
ኤሊሁን እልም በረኬል ቡዝች ማቲን ራሚ ሱን ገሩ ሰበቢ እዮብ ቆደ ዋቃ ቀጄላ ኦፍ ጎዼፍ አከ መሌ እት ኣሬ። 
አከሱመስ ሰበቢ እሳን እዮብት ሙሩ መሌ ዴቢ ህንቀባትኒፍ ኤሊሁን ምቾተ እዮብ ሰደንት አከ መሌ ኣሬ። 
ኤሊሁን ዋን ነሞትን ሱን ኡሙሪዻን እሰ ጫለኒፍ ኡቱ ዱርሴ እዮብት ህንዱበትን ቱሬ። 
ገሩ ዬሮ አከ ነሞትን ሱን ሰደን ዋን ዱበተን ዸበን አርጌት ኣሪንሳ እቱመ ጫሌ። 
ከናፉ ኤሊሁን እልም በረኬል ቡዝቻ ሱን አከነ ጄዼ፦ “አን ኡሙሪዻን ጥናዸ፤ እስን ገሩ ጃርሶሊዸ፤ ከናፉ አን ያደኮ እስንት ህሙ ነንሳልፈዼ፤ ነንሶዳዼስ። 
አን፣ ‘ኡምሪን ንዱበተ፤ በር ዼራንስ ኦጉማ በርሲሰ’ ጄዼ ያዴን ቱሬ። 
ገሩ ሀፉረ ነመ ኬሰ ጅሩ፣ ሀፉረ ዋቅን ዋን ሁንደ ደንደኡ እት ባፈቱቱ ሁበትና ኬናፍ። 
ኦጌስ ጃርሰ ቆፈ ምት፤ ከን ዋን ቀጄላ ሁበቱስ፣ ነመ ኡሙሪ ዼራ ቆፈ ምት። 
“ከናፉ አን አከነ ነንጄዻ ነ ዸጌፈዻ፤ አንስ ዋነን ቤኩ እስንት ነንህመ። 
አን ዬሮ እስን ዱበተን ነንኦብሴ፤ ዬሮ እስን ጄቾተ ፍለተንትሌ አን ዱቢ ኦጉማ ከን እስን ዱበተን ነንዸጌፈዼ፤ 
አን ቀልቤፈዼን እስን ዸገኤ። ገሩ እስን ኬሳ ነምን ቶኮዩ አከ እን ዶጎጎሬ እዮብን ህንአመንሲፍኔ፤ ነምን ቶኮዩ ፈልሚሳቲፍ ዴቢ ህንኬንኔ። 
እስን፣ ‘ኑ ኦጉማ አርገኔረ፤ ነመ ኡቱ ህንተእን፣ ዋቅን እሰረ ሃኣኑ’ ህንጄዽና። 
እዮብ ገሩ ዱቢሳቲን ነ ህንቱቅኔ፤ አንስ ፈልሚኬሰኒን ዴቢ እሳፍ ህንኬኑ። 
“እሳን አብዲ ኩተተኒ ዋን ጄዸን ዸበን፤ ዱቢንስ እሳን ሀርካ በዴ። 
ኤርገ እሳን ጨልእሰኒ፣ ኤርገ እሳን ዴቢ ኬነን ቶኮሌ ዸበኒ አች ዸዻበተኒ፣ አን ኤጉን ቀባ? 
አን ዴቢኮ ነንኬነ፤ ዋነን ቤኩ ነንህመ። 
ዱቢን ነ ኬሰ ጉቴራቲ፤ ሀፉር ነ ኬሰ ጅሩስ ነ ከካሰ፤ 
ገራንኮ አኩመ ዳዺ ወይኒ ከን ቀዳደሜ፣ አኩመ ቀልቀሎ ዳዺ ወይኒ ሃራ ዾኡን ገኤቲ። 
አን ዱበዼ ቀበኔፈቹን ቀበ፤ አፋንኮ በነዼስ ዴቢ ኬኑን ቀበ። 
አን ነመ ወል ህንጫልችሱ፤ ዮካን ነመ ቶኮዩ ህንሳዱ። 
ኡቱ አን ነመ ሳዱ ቤኬ፣ ኡማንኮ ስላ ደፌ ለፈራ ነ በሌሰ ቱሬ። 
