እሳያስ.
39.
ዬሮ ሰነት ሜሮደክ በለዳን እልም በለዳን ሞቲን ባብሎን ሰበቢ አከ ህስቅያስ ዹኩብሰቴ ፈዬ ዸገኤፍ ጠለዮታፊ ኬና ኤርጌፍ። 
ህስቅያስስ ኤርገሞተ ሰነ ገመቹዻን ስመቴ ዋን መንኩሰሳ ኬሰ ቱሬ ሜቲ፣ ወርቄ፣ ኡርጎፍቱ፣ ዘይቲ ቁልቁሉ አከሱመስ ኩሳ ምአ ሎላሳ ጉቱፊ ዋን መንኩሰሳ ኬሰት አርገሙ ሁንደ እሳንት አርግሲሴ። ወን ህስቅያስ መሰራ ሞቱማሳ ኬሳ ዮካን ሞቱማሳ ሁንደ ኬሳ እሳንት ህንአርግሲስን ቶኮዩ ህንቱሬ። 
ከነረት እሳያስ ራጅች ገረ ህስቅያስ ሞትቻ ዸቄ፣ “ነሞትን ሱን ማል ጄዸን? እሳን ኤሳ ዹፈን?” ጄዼ ጋፈቴ። ህስቅያስስ፣ “እሳን ባብሎኒ ብየ ፈጎዻ ነ ብረ ዹፈን” ጄዼ ዴብሴ። 
ራጅች፣ “ጀር መሰራ ሞቱማኬቲ ኬሰት ማል አርገን?” ጄዼ ጋፈቴ። ህስቅያስሞ፣ “እሳን ዋን መሰራ ሞቱማኮ ኬሰ ጅሩ ሁንደ አርገን፤ ወን አን መንኩሰኮ ኬሳ እሳንት ህንአርግሲስን ቶኮዩ ህንጅሩ” ጄዼን። 
እሳያስስ ከነረት ህስቅያሲን አከነ ጄዼ፤ “ዱቢ ዋቀዮ ዋን ሁንደ ደንደኡ ዸገእ፦ 
ዬሮን እት ወን መሰራ ሞቱማኬቲ ኬሰ ጅሩ ሁንዲፊ ወን አቦቲንኬ ሀመ ሀርኣት ኩሰን ሁንድኑ ሳመሜ ገረ ባብሎንት ጌፈሙ ቶኮ ዹጉማን ንዹፈ። ወን ቶኮዩ ህንሀፉ፣ ጄዸ ዋቀዮ። 
ሰኚኬ ኬሳ ነሞትን ቶኮ ቶኮ፣ ፎኒፊ ዺግንኬ ከኔን ሲፍ ዸለተን ቦጅአመኒ መሰራ ሞቱማ ሞትቸ ባብሎን ኬሰት ጡኣሺወን ተኡ።” 
ህስቅያስስ፣ “ዱቢን ዋቀዮ ከን አት ዱበቴ ኩን ጋሪዸ” ጄዼ ዴብሴ። እን፣ “በረ ጅሬኘኮ ኬሰ ነጋፊ ተስገቢን ንጅራተ” ጄዼ ያዴ ቱሬቲ። 
