ፋርፈትና.
148.
ሃሌሉያ። ሰሚወንራ ዋቀዮን ገለቴፈዻ፤ ኦል ጉባት እሰ ገለቴፈዻ። 
ኤርገሞትንሳ ሁንድኑ እሰ ገለቴፈዻ፤ ራያንሳ ሁንድኑስ እሰ ገለቴፈዻ። 
አዱፊ ጅእ እሰ ገለቴፈዻ፤ ኡርጂወን እብስተን ሁንድኑስ እሰ ገለቴፈዻ። 
ሰሚወን ሰሚ እሰ ገለቴፈዻ፤ ብሻኖትን ሰሚን ኦል ጅርተንስ እሰ ገለቴፈዻ። 
እሳን መቃ ዋቀዮ ሃገለቴፈተን፤ እን አጀጅናን፣ እሳን ኡመመኒቲ። 
እን በረ በራ ሀመ በረ በራት እሳን ዻቤረ፤ ሴረ ህንጌደረምኔስ እሳኒፍ ኬኔረ። 
ኡመመወን ገላናቲፊ ቱጁበወን ሁንድ፣ ለፈራ ዋቀዮን ገለቴፈዻ፤ 
በከካፊ ዸጋን ጨቢ፣ ጨቢፊ ዱሜስ፣ ቡቤን ጀባን አጀጀሳ ራወተን፣ 
ቱሉወኒፊ ጋረን ሁንድኑ፣ ሙኬን እጀ ነቀተኒፊ ብርብርስ ሁንድኑ፣ 
ብኔንሶትኒፊ ሎን ሁንድኑ፣ ኡመመወን ጥጥኖፊ ስምብሮትን በርሰን፣ 
ሞቶትን ለፋቲፊ ሰቦትን ሁንድኑ፣ እልማን ሞቶታቲፊ ቡልችቶትን ለፋ ሁንድኑ፣ 
ደርገጎትኒፊ ሸመረን፣ ጃርሶሊፊ ዳእመን እሰ ገለቴፈዻ። 
መቃንሳ ቆፍት ኦል ኦል ጄዼራቲ፣ እሳን መቃ ዋቀዮ ሃገለቴፈተን፤ ኡልፍንሳስ ለፋፊ ሰሚወኒ ኦል ጅረ። 
እን ሰበሳቲፍ ጋንፈ ኦል ካሴረ፤ ኩንስ ቁልቁሎተሳ ሁንዳፍ፣ ሰበ እስራኤል ወረ እሰት ዽኦ ጅረን ሁንዳፍ ኡልፍነ። ሃሌሉያ። 
