አሞስ.
2.
ዋቀዮ አከነ ጄዸ፦ “አን ጩቡ ሞኣብ ሰዲፍ፣ አፉሪፍስ ዼከምሰኮ ዱበት ህንዴብሱ። ሰበቢ እን ለፌ ሞቲ ኤዶም ጉቤ ዳራ ጎዼፍ፣ 
አን እብደ ደአትኖ ኬሪዮት በርበዴሱ ቶኮ ሞኣብት ነንኤርገ። ሞኣብ እየ ወራናቲፊ ሰገሌ መለከታቲን ዱአ። 
አን ቡልቻሼ አጄሴ ቆንዳልቶተሼ ሁንደስ እሰ ወጅንን ፍጠ” ጄዸ ዋቀዮ። 
ዋቀዮ አከነ ጄዸ፦ “አን ጩቡ ይሁዳ ሰዲፍ፣ አፉሪፍስ ዼከምሰኮ ዱበት ህንዴብሱ። ሰበቢ እሳን ሴረ ዋቀዮ ድደኒ አጀጀሳስ ህንኤግኒፍ፣ ሰበቢ እሳን ዋቆተ ሶባ፣ ዋቆተ አቦቲንሳኒ ዱካ ቡአን ሰናን ከራራ ጀልአተኒፍ፣ 
አን እብደ ደአትኖ ዬሩሳሌም በርበዴሱ ቶኮ ይሁዳት ነንኤርገ።” 
ዋቀዮ አከነ ጄዸ፦ “አን ጩቡ እስራኤል ሰዲፍ፣ አፉሪፍስ ዼከምሰኮ ዱበት ህንዴብሱ። እሳን ቀጄልቶተ ሜቲት፣ ረከቶተሞ ኮጴ ጭምዲ ቶኮት ጉርጉረተን። 
እሳን አኩመ ብዮ ለፋት መታ ህዬዪረ እጃጀኒ ጩንቁርፈማስ ሙርቲ ቀጄላ ዾወተን። አባፊ እልም ዱርበ ቶኮት ገለኒ አከሲን መቃኮ ቁልቁሉ ጡሬሰን። 
እሳን ኡፈተ ቀብዲዻን ነመራ ፉዸተን እረ እዶ ኣርሳ ሁንደ ብረ ጭጪሰን። እሳን ዳዺ ወይኒ ከን ወረ አደበመን ብራ ዹፌ፣ መነ ዋቀሳኒ ኬሰት ዹጉ። 
“እን አኩመ ብርብርሳ ዼረቴ አከ ቅልጡ ጀባቱዩ፣ አን ነምቸ አሞር ሰነ ፉለሳኒ ዱረት ገላፈዼረ። አን ጉባዻ እጀሳ፣ ጀላንሞ ህደሳ በሌሴረ። 
“አን ብየ አሞሮታ እስኒፍ ኬኑፍ ጄዼ፣ ብየ ግብጢቲ እስን ባሴ ወጋ አፉርተመ ገሞጂ ኬሰ እስነን ጌጌሴ። 
“አከሱመስ አን እልማንኬሰን ግዱዻ ራጆተ፣ ደርገጎተኬሰን ግዱዻሞ ናዝሮተ ካሴረ። ያ ሰበ እስራኤል፣ ወን ኩን ዹጉመ ምቲ?” ጄዸ ዋቀዮ። 
“እስን ገሩ ናዝሮተ ዳዺ ወይኒ ኦባፍተኒ አከ ራጆትንስ ራጂ ህንዱበትኔ አጀጀን። 
“አን አኩመ ጋሪን ዮሙ ምዻኒን ጉተሙ ጨጨቡ ሰነ፣ አመ እስነን ጨጨብሰ። 
ሰፍሳን ህንምልቁ፤ ነሞትን ጀጀቦን ሁምነሳኒ ህንጀቤፈተን፤ ሎልቱንስ ሉቡሳ ህንኦልፈቱ። 
አባን ጥያ ጀባቴ ዻበቹ ህንደንደኡ፤ ሎልቱን ሰፍሳን ፊጌ ጀላ ህንበኡ፤ አባን ፈርዳስ ሉቡሳ ኦልፈቹ ህንደንደኡ። 
ሎልቶትን አከ መሌ ጀጀቦንዩ ጋፈስ ቁላሳኒ በቀቱ” ጄዸ ዋቀዮ። 
