እዮብ.
23.
እዮብ አከነ ጄዼ ዴብሴ፦ 
“ሀርአዩ ጉንጉሚንኮ ሀዻኣዸ፤ ዮ አን አከም ኣዴዩ ሀርክሳ ነት ኡልፋቴረ። 
አን ኡቱን እዶ እት እሰ አርገዹ ቤኬ፣ ኡቱ እዶ እን ጅራቱሌ ዸቁ ደንደኤ! 
ስላ ዽመኮ ፉለሳ ዱረት ዽኤፈዼ አፋንኮ ፈልሚን ጉተዸ ቱሬ። 
ዋን እን ና ዴብሱ ነንቤከን ቱሬ፤ ዋን እን ናን ጄዹስ ነንሁበዸን ቱሬ። 
እን ሁምነሳ ጉዳ ሰናን አናን ሞርማ? ለክ፣ ነ ዸጌፈተ መሌ። 
ነምን ቀጄላን አቹመ ፉለሳ ዱረት ዽመሳ ንዽኤፈተ፤ አንስ እሰ ነት ሙሩ ጀላ በረ በራን ነንበአ። 
“ገሩ ዮ አን ገረ በአ ቢፍቱ ዴሜ፣ እን አች ህንጅሩ፤ አን ዮ ገረ ዽኣ ዸቄስ አችት እሰ ህንአርገዹ። 
ዮሙ እን ካበት ሆጂረ ጅሩት አን እሰ ህንአርጉ፤ ዮሙ እን ገረ ክባት ዴብኡትስ አን ሀመ ልብሱ እጃ እሰ አርጉ ህንደንደኡ። 
እን ገሩ ከራ አን በኡ ንቤከ፤ ዮሙ እን ነ ቆሩትስ አን አከ ወርቄ ተኤ ነንሙልአዸ። 
ሚልኮ ተርካንፊሳት ዽኣቴ ዱካ ቡኤረ፤ አን ኡቱንራ ህንጎርን ከራሳ ኤጌረ። 
አን አጀጀ አፋንሳራ ህንፈጋትኔ፤ ኛተ ጉያ ጉያ ጫላስ ዱቢ አፋንሳ ነንጃለዸ። 
“እን ገሩ ኦፍ ደንደኤ ኮጳሳ ዻበተ፤ ከን እሳን ሞርሙ ደንደኡ ኤኙ? እን ዋኑመ ጃለቱ ሆጄተ። 
እን ዋን ነት ሙሬ ንራወተ፤ አመሌ ከሮረ አከና ሄዱ ያደሳ ኬሳ ቀበ። 
ወን አን ፉለሳ ዱረት ነኡፍስ ከኑመ፤ አን ዮሙን ዋን ከነ ሁንደ ያዱት እሰ ነንሶዳዸ። 
ዋቅን ገራኮ ንራሴ፤ ዋቅን ዋን ሁንደ ደንደኡ ነ ሶዳችሴ። 
ሃተኡ መሌ ዱከን፣ ዱከን ልምጢን ፉለኮ ሀጉጉዩ ነ ህንበርበዴስኔ። 
