ተሰሎኒቄ ቶኮፋ.
1.
ጳዉሎስ፣ ሲላሲፊ ጢሞቴዎስራ። 
ኑ ከዸትናኬኘ ኬሰት መቃኬሰን ዾፍኔ ዬሮ ሁንደ ዋኤ ሁንደኬሰኒቲፍ ዋቀ ንገለቴፈትነ። 
ኑ ሆጂ አመንቲኬሰኒ፣ ደዸቢ ጃለለኬሰኒፊ ኦብሰ አብዲኬሰኒ ከን ጎፍታኬኘ ዬሱስ ክርስቶስት ቀብደን ሰነ ዋቀኬኛፊ አባኬኘ ዱረት እቱመ ፉፍኔ ንያደትነ። 
ያ ኦቦሎተ ዋቃን ጃለተምተን፣ ኑ አከ እን እስን ፍለቴ ቤክናቲ፤ 
ወንጌልኬኘ ሁምናን፣ ሀፉረ ቁልቁሉፊ አመንሲሰ ጉዳን መሌ ዱቢ አፋኒ ቆፋን ገረኬሰን ህንዹፍኔቲ። ኑ እስኒፍ ጄኔ አከምት አከ እስን ግዱ ጅራትኔ ንቤክቱ። 
እስንስ ፈኬኘኬኛፊ ፈኬኘ ጎፍታ ዱካ ቡተኒርቱ፤ ኡቱመ ዽጵነ ጉዳ ኬሰ ጅርተኑስ ገመቹ ሀፉር ቁልቁሉን እስኒ ኬኑን ዱብቸ ፉዸተኒርቱ። 
ከናንስ አመንቶተ መቄዶንያፊ አካያ ጅረን ሁንዳፍ ፈኬኘ ታተኒ ጅርተን። 
ዱቢን ጎፍታ እስን ብራ በኤ መቄዶንያፊ አካያ ቆፈት ህንዸገአምኔ፤ አመንቲን እስን ዋቀት ቀብደንስ ለፈ ሁንደ ገኤረ። ከናፉ ዋኤሳ ሆማ ዱበቹ ኑ ህንበርባችሱ፤ 
እስን ስመትና አከሚ አከ ኑ ጎተን እሳኑ ንዱበቱቲ። እሳን አከምት አከ እስን ዋቀ ጅራታፊ ዋቀ ዹጋ ተጃጅሉፍ ጄተኒ ዋቆተ ቶልፈሞራ ገረ ዋቃት ዴብተንስ ንህሙ፤ 
አከሱመስ እልመሳ እሰ እን ወረ ዱአን ኬሳ ካሴ ጄቹንስ ዬሱስ እሰ ዼከምሰ ዹፉ ጀላ ኑ ባሱ ሰነ አከ ሰሚራ ኤገተን ንህሙ። 
