ኤርምያስ.
23.
“ትክሶተ ሆሎተ ከረኮ በሌሰኒ ብትኔስኒፍ ወዮ!” ጄዸ ዋቀዮ። 
ከናፉ ዋቀዮ ዋቅን እስራኤል ትክሶተ ሰበኮ ትክሰኒን አከነ ጄዸ፦ “ዋን እስን ቡሻዬኮ ብትኔስተኒ አሪተኒፊ ኤጉምሰ በርባችሱ እሳኒፍ ህንጎዽኒፍ አን ኩኖ ሀምነ እስን ሆጄተኒፍ አደቢ እስንትን ፍደ” ጄዸ ዋቀዮ። 
“አን መታንኮ ሀምባ ቡሻዬኮቲ ብዮተ አን እት እሳን አርኤ ቱሬ ሁንደ ኬሳ ወልት ቀቤ ከረሳኒት ነንዴብሰ፤ እሳንስ አችት ንሆሩ፤ ንባይአቱስ። 
አንስ ትክሶተ እሳን ትክሰን እሳኒፍ ነንረመደ፤ እሳንስ ስአች ህንሶዳተን፤ ዮካን ህንርፈተን፣ ዮካን እሳን ኬሳ ቶኮዩ ህንበዱ” ጄዸ ዋቀዮ። 
“በር አን እት ዳዊቲፍ ደሜ ቀጄላ ቶኮ፣ ሞቲ ኦጉማዻን ቡልቹፊ ዋን ስሪፊ ቀጄላ ተኤ ብየ ከነ ኬሰት ሆጄቱ ቶኮ ካሱ ንዹፈ” ጄዸ ዋቀዮ። 
በረሳ ኬሰ ይሁዳን ንፈየ፤ እስራኤልስ ነጋን ጅራተ፤ መቃን እን እቲን ዋመሙስ፦ ዋቀዮ ቀጄሉማኬኘ ጄዸመ። 
“ከናፉ በር እት ነሞትን ስአች፣ ‘ዹጋ ዋቀዮ ጅራታ እሰ እስራኤሎተ ግብጢ ባሴ ፍዴ ሰና’ ህንጄኔ ቶኮ ንዹፈ” ጄዸ ዋቀዮ፤ 
“እሳን ገሩ፣ ‘ዹጋ ዋቀዮ ጅራታ እሰ ብየ ካባቲፊ ብዮተ እት እሳን አርኤ ቱሬ ሁንደ ኬሳ ሰኚወን እስራኤል ባሴ ፍዴ ሰና’ ጄዹ። ኤርገሲስ እሳን ብየ ኦፊሳኒ ኬሰ ንጅራቱ።” 
ዋኤ ራጆታ፣ ኦኔንኮ ነ ኬሰት ጨቤረ፣ ለፌንኮ ሁንድ ንሆለተ፤ ሰበቢ ዋቀዮቲፊ ሰበቢ ዱቢሳ ቁልቁሉ ሰናቲፍ አን አኩመ ነመ መቻኤ አከ ነመ ዳዺ ወይኒቲን ሞአተሜ ነንተኤ። 
ብየቲን ኤጅቶታን ጉተምቴርት፣ ሰበቢ አባርሳቲፍ ብየቲን ንቦስ፤ ከሎን ገሞጂ ኬሳስ ንጎገ። ራጆትን ከራ ሀማ ዱካ ቡኡ፤ ኣንጎሳኒትስ ከራ መሌ ፈየደሙ። 
“ራጆንስ፣ ሉብንስ ዋቃፍ ህንቡለን፤ አን መነኮ ኬሰትዩ ሀምነሳኒ አርጌረ” ጄዸ ዋቀዮ። 
“ከናፉ ከራንሳኒ ሙጩጨ ተአ፤ እሳን ዱከነት ገድ ደርበተሙ፤ አችትስ ንኩፉ። በረ እሳን አደበመን ኬሰ፣ አን በዲሰ እሳንት ነንፍደ” ጄዸ ዋቀዮ። 
“ራጆተ ሰማርያ ግዱት፣ አን ዋን ጅብሲሳ ከነ አርጌረ፦ እሳን መቃ በኣሊን ራጀኒ ሰበኮ እስራኤልን ከራራ ጀልእሰን። 
ራጆተ ዬሩሳሌም ግዱት አን ዋን ነመ ሱከኔሱ ቶኮ አርጌረ፤ እሳን ንኤጁ፤ ሶባን ጅራቱስ። አከ ነምን ቶኮዩ ሀምነሳራ ህንዴብኔፍ እሳን ሀርከ ጀልኦታ ጀጀቤሱ። እሳን ሁንድ አናፍ አኩመ ሶዶም፤ ሰብን ዬሩሳሌምሞ አኩመ ጎሞራት።” 
ከናፉ ዋቀዮ ዋን ሁንደ ደንደኡ ዋኤ ራጆታ አከነ ጄዸ፦ “ሰበቢ ራጆተ ዬሩሳሌሚፍ፣ ዋን ጡራኡማን ብየቲ ኬሰ ጉቴፍ አን አከ እሳን ኛተ ሀዻኣ ኛተኒ ብሻን ሱማኤስ ዹገን ነንጎዸ።” 
ዋቀዮ ዋን ሁንደ ደንደኡ አከነ ጄዸ፦ “ዋን ራጆትን እስኒ ራጀን ህንዸጌፈትና፤ እሳን አብዲ ሶባቲን እስን ጉቱ። እሳን ኡቱ አፋን ዋቀዮቲ ህንተእን ሙልአተ ያደ ኦፊሳኒ ዱበቱ፤ ያደሳኒ ኬሳ ፉዸኒ ሙልአተ ዱበቱ። 
እሳን እቱመ ፉፈኒ ወረ ነ ቱፈተኒን፣ ‘ዋቀዮ አከነ ጄዸ፦ እስን ነጋ ንቀባቱ’ ጄዹ። ወረ መተ ጀብነ ያደ ኦፊሳኒ ዱካ ቡአን ሁንዳንሞ፣ ‘ሀማን እስን ህንአርገቱ’ ጄዹ። 
ገሩ እሳን ኬሳ ነምን ዱቢሳ አርጉፍ ዮካን ዸገኡፍ ወልዳ ዋቀዮ ኬሰ ዻበቴ ኤኙ? ነምን ዱቢሳቲፍ ጉረ ኬኔ ዸገኤ ኤኙ? 
ኩኖ ቡቤን ዋቀዮ፣ ዼከምሳን ንቡአ፤ ቡቤን ሀማንስ መታ ሀሞታረት ገድ ቡብሰ። 
ዼከምስ ዋቀዮ ሀመ እን ካዮ ያደ ገራሳ ጉቱማን ጉቱት ራወቱት ዱበት ህንዴብኡ። እስን በረ ዹማ ኬሰ ዋን ከነ አከ ጋሪት ንሁበቱ። 
አን ራጆተ ከኔን ህንኤርግኔ፤ እሳን ገሩ ኤርጋ ኦፊሳኒ ቀበተኒ ፊገኒሩ፤ አን እሳንት ህንዱበትኔ፤ እሳን ገሩ ራጂ ዱበተኒሩ። 
እሳን ኡቱ ወልዳኮ ኬሰ ዻበተኒ ጅራተኒ ስላ ዱቢኮ ሰበኮት ለብሰኒ፣ ከራሳኒ ጀልኣ ሰናፊ ሆጂሳኒ ሀማ ሰነራ እሳን ዴብሱ ቱሬ። 
“አን ዋቀ ፈጎትስ መሌ ዋቀ ዽኦ ቆፋ?” ጄዸ ዋቀዮ። 
“ነምን ቶኮዩ አከ አን እሰ አርጉ ህንደንዴኜፍ እዶ ዾክሳ ተኤ ዾከቹ ንደንደአ?” ጄዸ ዋቀዮ። “አን ሰሚፊ ለፈሌ ነንጉተ ምቲ?” ጄዸ ዋቀዮ። 
“አን ዋን ራጆትን መቃኮቲን ሶበ ራጀን ሱን ጄዸን ዸገኤረ፤ እሳንስ፣ ‘አን አብጁ አብጆዼረ! አን አብጁ አብጆዼረ!’ ጄዹ። 
ወን አከሲ ኩን ሀመ ዮሚት ገራ ራጆተ ያዱመ ኦፊሳኒ ኬሳ ፉዸኒ ሶበ ዱበተን ከኔኒ ኬሰ ጅራተ? 
ራጆትን ኩኔን አብጁ ወልት ኦዴሰኒን አከ ሰብንኮስ አኩመ አቦቲንሳኒ በኣልን ዋቄፈቹዻን መቃኮ እራንፈተኒ ቱረን ሰነ መቃኮ እራንፈቺሱ ያዱ። 
ራጂን አብጁ ቀቡ አብጁሳ ሃዱበቱ፤ ነምን ዱቢኮ ቀቡሞ አመነሙማዻን ሃዱበቱ። ጭዲን ምዻንራ ማል ቀበ?” ጄዸ ዋቀዮ። 
“ዱቢንኮ አኩመ እብዳቲፊ አኩመ ቡሩሰ ከታ ጨጨብሱ ቶኮ ምቲ?” ጄዸ ዋቀዮ። 
“ከናፉ አን ኩኖ ራጆተ ዱቢኮ ወልራ ሀተን ሰናን ነንሞርመ” ጄዸ ዋቀዮ። 
“ኩኖ አን ራጆተ አፋኑመሳኒቲን፣ ‘ዋቀዮ አከነ ጄዸ’ ጄዸኒን ነንሞርመ” ጄዸ ዋቀዮ። 
“አን ዹጉማን ወረ አብጁ ሶባ ራጀኒን ነንሞርመ” ጄዸ ዋቀዮ፣ “እሳን ሶበ እት ኦዴሰኒ ሰበኮ ከራራ በሌሱ፤ አን ገሩ እሳን ህንኤርግኔ ዮካን እሳን ህንሙድኔ። እሳን ጎንኩማ ሰበ ከነ ህንፈየደን” ጄዸ ዋቀዮ። 
“ዮ ሰብን ኩን ዮካን ራጂን ቶኮ ዮካን ሉብን ቶኮ፣ ‘በኣን ዋቀዮ ማል?’ ጄዼ ስ ጋፈቱት፣ አትሞ፣ ‘በኣ ማሊ? አን ስን ገተ ጄዸ ዋቀዮ’ ጄዺን። 
ዮ ራጂን ቶኮ ዮካን ሉብን ቶኮ ዮካን ነምን ከምዩ፣ ‘በኣን ዋቀዮ ከናዸ፣’ ጄዼ፣ አን ነመ ሰናፊ ወረ መነሳ ጅራተን ነንአደበ። 
ቶኮን ቶኮን ነማ ምቹሳቲን ዮካን ፍረሳቲን፣ ‘ዴቢን ዋቀዮ ኬኔ ማል?’ ዮካን፣ ‘ዋቀዮ ማል ዱበተ?’ ጄቹ ቀበ። 
ኤጋ እስን ለመተ፣ ‘በኣ ዋቀዮ፣’ ጄተኒ ዱበቹ ህንቀብደን፤ ዱቢን ነመ ሁንዳ በኣ ኦፊሳ ተኤ እስንሞ ዱቢ ዋቀኬኛ፣ ዋቀ ጅራታ፣ ዋቀዮ ዋን ሁንደ ደንደኡ ሰና ጀልእስቱቲ። 
አት እቱመ ፉፍቴ ራጂ ቶኮን፣ ‘ዴቢን ዋቀዮ ሲፍ ኬኔ ማል?’ ዮካን ‘ዋቀዮ ማል ዱበቴ?’ ጄተ። 
እስን፣ ‘በኣን ዋቀዮ ከናዸ’ ዮ ጄተንዩ፣ ዋቀዮ አከነ ጄዸ፤ አን ‘በኣን ዋቀዮ ከናዸ’ ጄቹ ህንቀብደን እስኒን ጄዹዩ እስን ጄቸ፣ ‘በኣን ዋቀዮ ከናዸ’ ጄዹት ፈየደምቱ። 
ከናፉ አን ዹጉማን እስን እራንፈዼ መጋላ እስኒፊ አቦቲኬሰኒፍ ኬኔ ወጅን ፉለኮ ዱራ እስን ነንገተ። 
ሰልጵነ በረ በራ ጄቹንስ ቃኒ በረ በራ ከን ህንእራንፈተምኔስ እስንት ነንፍደ።” 
