ለለበ.
7.
ሽቶ ኡርጋኣረ መቃ ጋሪ ወየ፤ ጉያ ዸሎታረ ጉያ ዱኣ ወየ። 
መነ ጭዻ ዸቁ መና መነ ቦእቻ ዸቁ ወየ፤ ገልገል ነመ ሁንዳ ዱኡማቲ፤ ነምን ሉቡን ጅራቱ ዋን ከነ ገራት ሃቀበቱ። 
ፉል ገዱ ዋን ገራ ገመቺሱፍ ኮልፈረ ገደ ወየ። 
ቀልቢን ኦጌሳ መነ ቦእቻ ጅረ፣ ቀልቢን ጎዋ ገሩ መነ ገመቹ ጅረ። 
ስርበ ጎዎታ ዸገኡ መና እፈትና ኦጌሳ ዸጌፈቹ ወየ። 
ኮልፍ ጎዋ አኩመ ቆራቲ ጡዌ ጀላ ጣጠኡት። ኩንስ ፋይዳ ህንቀቡ። 
ጩንቁርሳን ኦጌሰ ጎዋ ጎዸ፤ መተኣንስ ሰሙ ነመ ጡሬሰ። 
ጀልቀበ ዋን ቶኮረ ዹመሳ ወየ፤ ኦፍ ቱሉረስ ኦብሰ ወየ። 
ሀፉረኬቲን ኣሩፍ ህንአሪፈትን፤ ኣሪን ቦባ ጎዎታ ኬሰ ጅራቲ። 
አት፣ “በር ዱሪ ማሊፍ በረ ከነ ጫሌ?” ህንጄዽን፤ ዋን ከነ ጋፈቹን ኦጉማ ምት። 
ኦጉማን አኩመ ዻላ ዋን ጋሪዸ፤ ወረ አዱ አርገኒፍስ ቡኣ ቀበ። 
አኩመ ማለቅን ደኦ ተኤ ሰነ ኦጉማንስ ደኦዸ፤ ፋይዳን ቤኩምሳ ገሩ ከነ፦ እንስ ኦጉማን ወረ እሼ ቀበኒፍ ጅሬኘ ኬኑሼት። 
ዋን ዋቅን ሆጄቴ ሜ እላል፦ ዋን እን ጀልእሴ ኤኙቱ ቀጄልቹ ደንደአ? 
ዮሙ ዬሮን ጋሪ ተኡት ገመድ፤ ዮሙ ዬሮን ሀማቱ ገሩ እት ያድ፦ ዋቅን እሰ ቶኮ ሆጄቴ እሰ ካንስ ሆጄቴረ። ከናፉ ነምን ኤጌሬሳ ቤኩ ህንደንደኡ፤ 
አን ጅሬኘኮ ከን ፋይዳ ህንቀብኔ ከነ ኬሰት ዋን ከነ ለቹ አርጌረ፤ ኩንስ፦ ቀጄላን ቀጄሉማሳቲን በዱሳቲፊ ሀማንሞ ሀምነሳቲን በረ ዼራ ጅራቹሳት። 
አት አከ መሌ ቀጄላ ህንተእን፤ ዮካን አከ መሌ ኦጌሰ ህንተእን፤ ማሊፍ ኦፍ ገላፈተ? 
አት አከ መሌ ሀማ ህንተእን፤ ጎዋስ ህንተእን፤ ማሊፍ ኡቱ ዬሮንኬ ህንገእን ዱተ? 
ኡቱ እሰ ካን ገድ ህንዺስን ዋን ቶኮ ቀባቹን ጋሪዸ። ነምን ዋቀ ሶዳቱ ዋን ሁንዳን ንምልካአ። 
ኦጉማን፣ ቡልችቶተ መጋላ ቶኮ ኬሰ ጅረን ኩዸን ጫላ ነመ ኦጌሰ ቶኮ ሁምነ ቀቤሰ ጎት። 
ነምን ቀጄላን ዋን ቀጄላ መሌ ጩቡ ቶኮሌ ህንሆጄትኔ ለፈረ ህንጅሩ። 
ዋን ነምን ጄዹ ሁንደ ህንዸጌፈትን፤ ዮ ከነ ጎቴ ኡቱ ሆጄታንኬ ስ አባሩ ዸጌሳ፤ 
አት መታንኬዩ ዬሮ ባይኤ ነሞተ ካን አከ አባርቴ ገራንኬ ቤካቲ። 
አን ዋን ከነ ሁንደ ኦጉማዻነን ቆረዼ፣ “አን ኦጌሰን ተአ” ነንጄዼ። ወን ኩን ገሩ ነራ ፈጎ ቱሬ። 
ወንት ጅሩ ሁንድ ፈጎዸ፤ ገድ ፈጎዸ፤ ኤኙቱ ቆረቴ ብረ ገኡ ደንደአ? 
ከናፉ አን ገረ ኦጉማፊ ማሉማ ወንቶታ ሁበቹት፣ ሰከተኡት፣ ቆረቹት አከሱመስ ሀምነ ጎዉማቲፊ መራቱማ ጎዉማ ሁበቹት ቀልቢኮ ነንዴብፈዼ። 
አን ዋን ዱአ ጫላ ሀዻኡ ነንአርጌ፤ ኩንስ፦ ዱበርቲ ክዮ ታቴ፣ ከን ያድንሼ ክዮ፣ ሀርክሼሞ ፎንጫ ተኤዸ። ነምን ዋቀ ገመቺሱ እሼ ጀላ ንበአ፤ ጩበማን ገሩ እሼዻን ቀበመ። 
ለለባን አከነ ጄዸ፤ “ኩኖ ወን አን ቆረዼ ብረ ገኤ ከናዸ፦ “መለሳ ቤኩፍ ዋን ቶኮ ፉዸኒ ዋን ካንት ደበሉዸ፤ 
አን አመስ ነንሰከተኤ፤ ገሩ ህንአርገትኔ። አን ኩመ ኬሳ ዺረ ቀጄላ ቶኮ ነንአርገዼ፤ ሁንዱመሳኒ ኬሳ ገሩ ዱበርቲ ቀጄልቱ ቶኮዩ ህንአርገትኔ። 
ኩኖ አን ዋን ከነ ቆፈ ነንአርገዼ፦ ዋቅን ቀጄልቶተ ጎዼ እልማን ነማ ኡሜ፤ ነሞትን ገሩ መለ ባይኤ በርባቸ ዴመን።” 
