ፋርፈትና.
38.
ፋርፈትና ዳዊት። ያደኖዻፍ። ያ ዋቀዮ፣ ኣሪኬቲን ነ ህንፈትን ዮካን ዼከምሰኬቲን ነ ህንአደብን። 
ጥዮሊንኬ ነ ወራነኒሩ፤ ሀርክኬስ አከ መሌ ነት ኡልፋቴረ። 
ሰበቢ ዼከምሰኬቲቲፍ ዸግንኮ ፈያ ዸቤረ፤ ሰበቢ ጩቡኮቲፍስ ለፌንኮ ነጋ ዸቤረ። 
ጩቡንኮ ነ ልቅምሴራቲ፤ አኩመ በኣ ባተሙ ህንደንደአምኔ ቶኮትስ ነት ኡልፋቴረ። 
ሰበቢ ጎዉማኮቲቲፍ፣ መዳንኮ መላ ነቀቴ፤ ንአጃኤስ። 
አን ገድ ነንቀበሜ፤ ገድስ ነንጨቤ፤ ጉያ ጉቱስ ገዳን ኦለ። 
ዱግድኮ ነ ቦበአ፤ ዸግንኮስ ፈያ ህንቀቡ። 
አን ላፌረ፤ አከ መሌስ ቡቱቴረ፤ ገራንኮ ዽጰቴ አን ኣዳን ጅረ። 
ያ ጎፍታ፣ ሀዊንኮ ሁንድኑ ፉለኬ ዱረት ቤከማዸ፤ አርገንሱንኮ ስ ዱራ ህንዾከቱ። 
ለጴንኮ ንዸአት፤ ጅልብስ ነ ላፌረ፤ እፍን እጀኮቲስ በዴረ። 
ምቾትንኮፊ ሚልቶትንኮ ሰበቢ መዳኮቲቲፍ ነራ ሂቀን፤ ፍሮንኮስ ነራ ፈጋተኒ ዸዻበቱ። 
ወር ሉቡኮ ገላፈቹ በርባደን ክዮ ና ካአኒሩ፤ ወር ነ ሚዹ በርባደንስ ዋኤ በዲሰኮቲ ዱበቱ፤ ጉያ ጉቱስ ሀምነ ነት ያዱ። 
አን ገሩ አኩመ ዱዳ ዸገኡ ህንደንዴኜ፣ አኩመ አረብ-ድዳ ዱበቹ ህንደንዴኜቲ። 
አን አከ ነመ ዸገኡ ህንደንዴኜ፣ አኩመ ነመ አፋንሳ ዴቢ ኬኑ ህንደንዴኜስ ተኤረ። 
ያ ዋቀዮ፣ አን ስን ኤገዸ፤ ያ ዋቀዮ ጎፍታኮ፣ አት ዴቢ ና ኬንተ። 
አን፣ “አከ ዲኖትንኮ ነት ገመደን ዮካን አከ እሳን ዬሮ ሚልኮ ሙጩጫቱት ነት ኦፍ ጀጀን ህንኤየምን” ጄዼራቲ። 
አን ኩፉ ገኤራቲ፤ ዹኩቢንኮስ ተኩማ ነ ህንዺፍኔ። 
አን በሌሳኮ ነንህመዸ፤ ሰበቢ ጩቡኮቲቲፍስ ነንገደ። 
ወር አከሱማን ዲኖተኮ ተአን ጀጀቦዸ፤ ወር ሰበቢ መሌ ነ ጅበንስ ሄዱዸ። 
ወር ቆደ ዋን ጋሪ ዋን ሀማ ና ዴብሰን ዲኖተኮት፤ አን ዋን ጋሪ ዱካ ነንቡኣቲ። 
ያ ዋቀዮ፣ አት ነ ህንገትን፤ ያ ዋቀኮ፣ ነራ ህንፈጋትን። 
ያ ጎፍታ፣ ያ ፈይሳኮ፣ ነ ገርጋሩዻፍ አሪፈዹ! 
