ክታበ ፈኬኛ.
1.
ፈኬኘ ሶሎሞን እልመ ዳዊት፣ ሞቲ እስራኤል፦ 
ኦጉማፊ ቀጄልፈመ ቀባቹዻፍ፣ ዱቢ ቤኩምሰ ጉዳ ሁበቹዻፍ፤ 
ኦጉማዻን ጅራቹዻን፣ ቀጄሉማዻን፣ ሙርቲ ቀጄላ ኬኑፊ ነመ ወል ቅጤሱዻን ቀጄልፈመ አርገቹዻፍ፤ 
ወረ ዋ ህንቤክኔፍ ኦፍ ኤገትኖ ኬኑዻፍ፣ ደርገጎታፍሞ ቤኩምሳፊ ሁበትና ኬኑዻፍ፣ 
ኦጌዪን ዸጌፈተኒ በሩምሰሳኒረት ዋ ሃደበለተን፤ ወር ቀልቢ ቀበንስ ቀጄልፈመ ሃአርገተን፤ 
ኩንስ ፈኬኛፊ ሂካ፣ ጄቻፊ ህቦ ኦጌዪ ሁበቹዻፍ። 
ዋቀዮን ሶዳቹን ጀልቀበ ኦጉማት፤ ጎዎትን ገሩ ኦጉማፊ አደበሙ ቱፈቱ። 
ያ እልመኮ፣ ጎርሰ አባኬቲ ዸጌፈዹ፤ በርሲሰ ሃዸኬቲሌ ህንገትን። 
ወን ኩን መታኬ ሚዸግሱዻፍ ጎንፎ፣ ሞርመኬ በሬቹዻፍሞ ፋየ ሲፍ ተአ። 
ያ እልመኮ፣ ዮ ጩበሞትን ሶሶበኒ ኦፍት ስ ሀርክሰን፣ ቶሌ ህንጄዽኒፍ። 
ዮ እሳን፣ “ኑ ወጅን ኮቱ፤ ርጵኔ ዺገ ነማ ዸንገላስና፤ ነመ በሌሳ ህንቀብኔ ገላፈቹዻፍስ ዾከትኔ ኤገትና፤ 
ኮቱ አኩመ አዋላ ጅራት እሳን ልቅምስና፤ አኩመ ወረ ቦለ ኬሰ ቡፈመኒስ ጉቱማን ጉቱት እሳን ልቅምስና፤ 
ኑ ዋን ገቲ ቀቡ ከን ጎሰ ሁንዳ ንአርገትነ፤ መኔንኬኘሌ ቦጁዻን ጉተትነ፤ 
እጣኬ ኑ ወጅን ቡፈዹ፤ ኑስ ኮሮጆ ቶኮ ስ ወጅን ቆደትና” ሲን ጄዸን፣ 
ያ እልመኮ፣ አት እሳን ወጅን ህንዴምን፤ ሚለኬቲን ከራሳኒረሌ ህንኤጄትን፤ 
ሚልሳኒ ጩቡት አሪፈታቲ፤ እሳን ዺገ ዸንገላሱፍ ጀርጀሩ። 
ኡቱመ ስምብሮትን ሁንድ አርገኑ፣ ክዮ ቡሱን ዋን ገቲ ህንቀብኔዸ! 
ነሞትን ኩኔን ዺጉመ ኦፊሳኒ ርጰኒ ኤገቱ፤ ሉቡመ ኦፊሳኒ ጋዱ! 
ኩን ዹመ ወረ ቀቤኘ ከራ ሀማዻን አርገሙ ዱካ ቡአን ሁንዳት፤ ወን አከሲ ጅሬኘ ወረ እሰ አርገተኒ በሌሰ። 
ኦጉማን ከራረት ጉድፍቴ እይት፤ እዶ ወል ገኢ ኡመታትስ ሰገሌሼ ኦል ፉዸት። 
እሼን ፊጤ ዳንዲራ እይት፤ ከረ መጋላ ዱራስ አከነ ጄቴ ዱበት፦ 
“እስን ወር ሆማ ህንቤክኔ ኩን ሀመ ዮሚት ከራኬሰን ከን ፋይዳ ህንቀብኔ ሰነ ጃለቱ? ወር ነመት ቆሰን ሀመ ዮሚት ቆሳ ሰነት ገመደኒ ጎዎትንስ ቤኩምሰ ጅቡ? 
ሞርሚኮ ቀልቤፈዻ፤ አን ያደኮ እስኒ ነንዸንገላሰ፤ ዱቢኮስ እስኒፍን እብሰ። 
ገሩ ሰበቢ እስን ዬሮ አን እስን ዋሜት ድደኒ ዬሮ አን ሀርከ በልእፈዼት ነምን ቶኮዩ ነ ህንዸጌፈትኒፍ፣ 
ዋን እስን ጎርሰኮ ሁንደ ቱፈተኒ ዼከምሰኮ ዸገኡ ድደኒፍ፣ 
አንስ በዲሰኬሰንት ነንኮልፈ፣ ዬሮ በላን እስንት ዹፉትስ ነንቆሰ፤ 
ዬሮ በላን አኩመ ቡቤት እስን ፉዸቱት፣ ዬሮ በዲስን አኩመ ቡቤ ሀማት እስን ሀጣኡት፣ ዬሮ ዽጵናፊ ረክን እስንት ዹፉት አን እስንተን ቆሰ። 
“ዬሮ ሰነ እሳን ነ ዋመቱ፤ አን ገሩ እሳን ጀላ ህንኦዋዹ፤ እሳን ነ በርባዱ፤ ገሩ ነ ህንአርገተን። 
እሳን ዋን ቤኩምሰ ጅበኒ ዋቀዮን ሶዳቹሌ ፍለቹ ድደኒፍ፣ 
ዋን ጎርሰኮ ፉዸቹ ድደኒ ዼከምሰኮስ ቱፈተኒፍ፣ 
እሳን ገቲ ከራሳኒ ንኛቱ፤ ቡኣ ጀልእነሳኒስ ንቁፉ። 
ጎዎተ ዋ ደገቹቱ እሳን በሌሳቲ፤ ቁፍን ጎዎታ እሳኑመ በሌሰ፤ 
ነምን ነ ዸጌፈቱ ከምዩ ገሩ ነጋዻን ጅራተ፤ እን ቀበናን ጅራተ፤ ወን ሀማንስ እሰ ህንሶዳችሱ።” 
