ሚክያስ.
7.
አናፍ ወዮ! አን አኩመ ነመ ዬሮ ቀርሚ ቦና ፉናነንት ወይኒ ወልት ቀቡ ቶኮ ተኤረ፤ ሁርቡን ወይኒ ከን ኛተሙ ቶኮዩ ህንጅሩ፤ እጅ ሀርቡ ጀልቀባ ከን አን ዸረኡ ቶኮዩ ህንጅሩ። 
ነምን ጋሪን ለፈራ በዴረ፤ ነምን ቀጄላን ቶኮዩ ህንሀፍኔ። ነሞትን ሁንድኑ ዺገ ዸንገላሱፍ ርጰኒ ኤገቱ፤ ቶኮን ቶኮን ነማ ክዮዻን ኦቦሌሰሳ ኤገተ። 
ሀርክ ለቹ ዋን ሀማ ሆጄቹ በረቴረ፤ ቡልቻን ኬና በርባደ፤ አባን ሙርቲስ መተኣ ፉዸተ፤ ነምን ሁምነ ቀቡ ዋኑመ ፌዼ ዱበተ፤ ሁንድሳኒ ወሊ ወጅን መለቱ። 
ከን እሳን ሁንደ ጫላ ጋሪ ተኤ አከ ሶኮሩት፤ እን አከ መሌ ቀጄላንሞ ደላ ቆራቲ ጫለ። ጉያን ኤግዶተኬቲ፣ ጉያን እት ዋቅን ስ እላሉ ዹፌረ። አመ ዬሮ እት እሳን ጆንጀአኒዸ። 
ኦላ ህንአመነትን፤ ምቹስ ህንአብደትን። እሼ ሀመቴ ጪፍቱ ብረትዩ አረበኬ ኤገዹ። 
እልም አባሳ ቱፈተ፤ እንተል ሃዸሼት፣ ኒቲን እልማስ አማቲሼት ካት፤ ዲኖትን ነማ ምሴንሶቱመ መነሳ ተኡቲ። 
አን ገሩ አብዲዻን ዋቀዮን ነንኤገዸ፤ ፈይሳኮ ዋቀ ነንኤገዸ፤ ዋቅንኮ ነ ዸገአ። 
ያ ዲነኮ ነት ህንገመድን! አን ዮን ኩፌዩ ነንከአ። አን ዱከነ ኬሰ ታኡዩ ዋቀዮ እፈ ናፍ ተአ። 
አን ሰበቢን ጩቡ እሰት ሆጄዼፍ፣ ሀመ እን ዱቢኮ እላሌ ናፍ ሙርቴሱት ዼከምሰ ዋቀዮ ነንባዸ። እን እፈት ነ ባሰ፤ አንስ ቀጄሉማሳ ነንአርገ። 
ኤርገሲ ዲንኮ እሼን፣ “ዋቀዮ ዋቅንኬ ኤሰ ጅረ?” ናን ጄቴ ሱን ዋን ከነ አርግቴ ቃኒን ሀጉገምት። እጅኮ ኩፋቲሼ ንአርገ፤ እሼን አመዩ ሚለ ጀለት አኩመ ዾቄ ዳንዲራት ዽዺተምት። 
ጉያን እት ደላንኬ እጃረሙ፣ ጉያን እት ዳንጋንኬ በልእፈሙ ቶኮ ንዹፈ። 
ጋፈስ ነሞትን አሶሪፊ መጋላወን ግብጥ፣ ግብጢ ሀመ ኤፍራጢስትዩ፣ ገላና ሀመ ገላናት፣ ቱሉዻ ሀመ ቱሉት ጅራተን ገረኬ ንዹፉ። 
ሰበቢ ጅራቶተሼቲፊ ሰበቢ ዋን እሳን ሆጄተኒቲፍ ለፍት ንኦንት። 
ኡመተኬ፣ ቡሻዬ ዻለኬቲ ከኔን ኦፉማን ቦሶነ ኬሰ፣ ለፈ ዼዳ ገበታረ ጅራተን ኡሌኬቲን ትክፈዹ። እሳን አኩመ በረ ዱሪት ባሻኒፊ ግልኣድ ኬሰ ሃቦበአን። 
“አን አኩመ ዬሮ አት ግብጢ ባቴ ዹፍቴ ሰና ድንቂኮ እሳን ነንአርግሲሰ።” 
ሰቦትን አርገኒ ንቃነኡ፤ ሁምነ ኦፊ ሁንደዩ ንዸቡ። እሳን አፋንሳኒ ቀበቱ፤ ጉርሳኒስ ንዱደ። 
እሳን አኩመ ቦፋ፣ አኩመ ኡመመወን ለፈረ ሎአኒ ብዮ አራቡ። እሳን ሆለቻ ሆልቀ ኬሳ በአኒ ዹፉ፤ እሳን ዋቀዮ ዋቀኬኘ ሶዳቹዻን ዴብአኒ ፉለኬ ዱረ ሶዳዻን ዻበቱ። 
ዋቅን አከኬቲ ከን ጩቡ ነማ ብረ ደርቤ በሌሳ ሀምባ ዻለሳ ዺሱፍ ኤኙ? አት አራረ ጎቹት ገመደ መሌ በረ በራን ህንዼከምቱ። 
አት ዴብቴ ገራ ኑ ላፍተ፤ ጩቡኬኘ ሚለኬ ጀለት ዽዺቴ በሌሳኬኘ ሁንደስ ቱጁበ ገላናት ገድ ደርበተ። 
አት አኩመ በረ ዱሪ አቦቲኬኛፍ ከከቴ ሰነ ያቆቢፍ አመነማ ታተ፤ አብረሃምትስ ጃለለ ንአርግሲፍተ። 
