ራጂ አንባቆም.
1.
ራጂ አንባቆም ራጅች አርጌ። 
ያ ዋቀዮ፣ አን ሀመ ዮሚትን ገርጋርሳፍ ስት እየዸ? አት ገሩ ነ ህንዸጌፈቱ፤ ዮካን አን ሀመ ዮሚት፣ “ጎሊ!” ጄዼ ስት ቦኤ አት ገሩ ነ ህንኦልችቱ? 
አት ማሊፍ አከ አን ሙርቲ ደቤ አርጉ ነ ጎተ? አት ማሊፍ በሌሳ ነማ ኦብስተ? በዲስኒፊ ጎሊን ፉለኮ ዱረ ጅሩ፤ ሎሊፊ ወልዸቢንስ ባይአቴረ። 
ከናፉ ሴር ላምሸኤረ፤ ሙርቲን ቀጄላን ደብሰሜረ። አከ ሙርቲን ቀጄላን ጀልእፈሙፍ፤ ነሞትን ሀሞን ቀጄሎተ መርሱ። 
“ሰቦተ ሁበዻ እላላ፤ አከ መሌስ ድንቅሲፈዻ። አን በረኬሰን ኬሰ ዋን እስን ዮ እስንት ህመሜሌ ህንአመኔ ቶኮ ነንሆጄዸ። 
አን ወረ ባብሎን፣ ኡመተ ገረ ጀቤሳፊ አሪፈታ፣ ከን እዶ ጅሬኘሳ ህንተእን ቀበቹፍ ጉቱማ ለፋ ኬሰ ያኡ ሰነ ነንካሰ። 
እሳን ሰበ ሶዳተሙፊ ናስሱዸ፤ እሳን ኦፊሳኒቲፉ ሴረ፤ ኡልፍነሳኒስ ንጉድፈቱ። 
ፈርዴንሳኒ ቄረንሰ ጫላ ሰፍሱ፤ ዬዪ ገልገላ ጫላ ሶዳችሱ። ነሞትንሳኒ ከኔን ፈርደ ያበተን አሪቲዻን ጉሉፉ፤ አቦቲን ፈርደሳኒስ ፈጎዻ ዹፉ። እሳን አኩመ ርሳ ዋ ኛቹፍ አሪፈቱ በርሱ፤ 
እሳን ሁንድኑ ጄቁምሳፍ ዹፉ። ቱትንሳኒ አኩመ ቡቤ ገሞጂ ገረ ፉለ ዱራት ቀጄለ፤ ነሞተ ህዸመንስ አኩመ ጭረቻ ወልት ቀበ። 
እሳን ሞቶተ ቱፈተኒ ቡልችቶተት ቆሱ። ደአትኖ ሁንደት ንኮልፉ፤ ብዮስ ቱለኒ እሰ ቀበቱ። 
ኤርገሲ ነሞትን የከ ሆጄተን ከኔን ሁምነሳኒ ዋቀሳኒ ጎዸተን፣ አከ ቡቤ ለፈ ሀጣአኒ ከራሳኒ እት ፉፉ።” 
ያ ዋቀዮ፣ አት በረ በራ ጀልቀብዴ ጅርተ ምቲ? ያ ዋቀኮ፣ ያ ቁልቁልቸኮ፣ አት ጎንኩማ ህንዱቱ። ያ ዋቀዮ፣ አት አከ እሳን ሙርቲ ኬነኒፍ እሳን ሙዴርተ፤ ያ ከታኮ፣ አት አከ እሳን ነመ አደበኒፍ እሳን ረመዴርተ። 
እጅኬ አከ ዋን ሀማ ህንእላሌፍ አከ መሌ ቁልቁሉዸ፤ አት ደበ አርግቴ ኦብሳን ዺሱ ህንደንዴሱ። ዮስ አት ማሊፍ ኦብሳን ነሞተ ሀሞ እላልተ? አት ማሊፍ ዬሮ ነሞትን ሀሞን ወረ እሳን ጫላ ቀጄሎ ተአን ልቅምሰንት ጨልእስታ? 
አት ነሞተ አከ ቁርጡሚ ገላነ ኬሳ፣ አከ ኡመመወን ገላና ከኔን ቡልቻ ህንቀብኔ ጎቴርተ። 
ዲን ሆኮዻን እሳን ሁንደ ኦል ባሰ፤ ክዮሳቲንስ እሳን ሀርክሰ፤ ክዮሳ ኬሰት ወልት እሳን ቀበተ፤ ከናፉ እን ንገመደ፤ ንእልልቸስ። 
እን ሰበቢ ክዮሳቲን በሸነኔ ኛተሳ ፍለተማት ገመዱፍ ክዮሳቲፍ ኣርሳ ዽኤሰ፤ ክዮሳቲፍሌ እጣነ ኣርሰ። 
እን ክዮሳ ኬሳ ገረገልቹዻን፣ ገረ ላፍነ መሌ እቱመ ፉፌ ሰቦተ በሌሱ ቀባ? 
