ፋርፈትና.
132.
ፋርፈትና ኦል በኡ። ያ ዋቀዮ፣ ዳዊቲፊ ረክነ እን ኦብሴ ሁንዱማ ያደዹ። 
እን ከኩ ቶኮ ዋቀዮፍ ከከቴ ዋቀ ያቆብ ጀባ ሰናፍ አከነ ጄዼ ወሬጌ፦ 
“አን መነኮ ኦል ህንሴኑ፤ ዮካን ስሬኮት ኦል ህንበኡ። 
አን እጀኮቲፍ ህርበ፣ ባሌ እጀኮቲቲፍሞ ሙጋቲ ህንኤየሙ፤ 
ኩንስ ሀመ አን ዋቀዮፍ እዶ አርጉት፣ ዋቀ ያቆብ ጀባ ሰናፍ እዶ ጅሬኛ አርጉት።” 
ኩኖ፣ ኤፍራታት ዋኤሳ ዸጌኜ፤ ያኣርትስ እሰ አርገትኔ፦ 
“ኮታ እዶ ጅሬኘሳ ዸቅና፤ ኤጄተ ሚለሳ ጀለትስ ኩፍኔ ዋቄፈትና። 
‘ያ ዋቀዮ ከኢቲ፣ ገረ እዶ ቦቆናኬቲ ኮቱ፤ አቲፊ ታቦትን ጀብነኬቲስ ኮታ። 
ሉቦትንኬ ቀጄሉማ ሃኡፈተን፤ ቁልቁሎትንኬስ ገመቹዻን ሃፋርፈተን።’ ” 
ሰበቢ ገርብቸኬ ዳዊቲፍ ጄዺቲ፣ ድበማኬ ህንገትን። 
ዋቀዮ አከነ ጄዼ ከኩ ዹጋ ቶኮ ዳዊቲፍ ከከቴረ፤ እን ከኩ ከነራ ዱበት ህንዴብኡ፦ “አን እልማንኬ ኬሳ እሰ ቶኮ ቴሶኬረ ነንቴስሰ፤ 
ዮ እልማንኬ ከኩኮፊ ሴረ አን እሳን በርሲሱ ኤገን፣ እልማንሳኒስ አከሱመ በረ በራ ሀመ በረ በራት ቴሶኬረ ንታኡ።” 
ዋቀዮ ጥዮንን ፍለቴራቲ፤ አከ እሼን እዶ ጅሬኘሳ ታቱስ ፌዼ አከነ ጄዼረ፦ 
“ኩን በረ በራ ሀመ በረ በራት እዶ ጅሬኛኮት፤ ከነስ አን ዋነን ፌዼፍ፣ አስ ነንጅራዸ። 
አን ዋን ሁንዳን እሼ ነንኤብሰ፤ ህዬዪሼሌ ቡዴነ ነንቁብሰ። 
ሉቦተሼት ፈይነ ነንኡፍሰ፤ ቁልቁሎንሼስ ገመቹዻን ንፋርፈቱ። 
“አን አችት አከ ጋንፍ ቶኮ ዳዊቲፍ ብቅሉ ነንጎዸ፤ ድበማኮፍስ እብሳ ቆጴሴረ። 
ዲኖተሳት ቃኒ ነንኡፍሰ፤ ጎንፎን መታሳራ ገሩ ንእፈ።” 
