እዮብ.
29.
እዮብ ሃሳሳ እት ፉፌ አከነ ጄዼ፦ 
“አን ጅኦተ ደርበን፣ በረ ዋቅን ነ ኤጌ ሰነ አከምን ሀወ ቱሬ፣ 
ዬሮ እብሳንሳ መታኮረት እፌ፣ አንስ እፈሳቲን ዱከነ ኬሰ ደርቤ ዬሮን ዴሜ፣ 
ዬሮ አን ነመ ጀባ ቱሬ፣ ዬሮ ምቹማን ዋቃ መነኮ ኤብሴ፣ 
ዬሮ ዋቅን ዋን ሁንደ ደንደኡ ነ ወጅን ቱሬ፣ ዬሮ እጆሌንኮ ናኖኮ ቱረን፣ 
ዬሮ ዳንዲንኮ ዸዻዻን ጂፈሜ፣ ዬሮ ከታንስ ለገ ዘይቲ ኤጄርሳ ናፍ ያሴ። 
“ዬሮ አን ገረ ከረ መጋላት ገድ በኤ ኦብዲ ሰባ ኬሰ በርጩመኮረ ታኤ፣ 
ደርገጌዪን ነ አርገኒ ከራራ ጎሩ፤ ማንጉዶትንስ ከአኒ ዻበቱ ቱሬ፤ 
ሀንገፎትን ሰባ ዱቢ አፋንት ቀበተኒ ሀርከሳኒ አፋንረ ካአቱ ቱሬ፤ 
ሰገሌን ነሞተ ቤቤከሞ ህንዸገአሙ ቱሬ፤ አረብንሳኒስ ላጋሳኒት ንመጠነ ቱሬ። 
ነምን ነ ዸገኡ ከምዩ ነ ጀጀ፤ ከኔን ነ አርገንስ ነ ገለቴፈቱ ቱሬ፤ 
አን ህዬሰ ገርጋርሰ በርባቻፍ ቦኡ፣ ነመ አባ ህንቀብኔ ከን ነምን እሰ ገርጋሩ ቶኮዩ ህንጅሬ ፉሬራቲ። 
ነምን ዱኡ ገኤ ነ ኤብሴረ፤ አን አከ ገራን ሃዸ ህዬሳ ገመቹን እልልቹስ ጎዼረ። 
ቀጄሉማ አከ ኡፈተኮት ኡፈዼረ፤ ሙርቲን ቀጄላንሞ ኡፈተኮፊ መረተ መታኮ ቱሬ። 
አን ነመ ጃሜፍ እጀ፣ ኦኮላፍሞ ሚለ ተኤን ቱሬ። 
አን ረከታዻፍ አባን ቱሬ፤ ነመ ኦርማቲፍሌ ነንፈልመን ቱሬ። 
ቀርፋ ነመ ሀማ ነንጨብሴ፤ ዋን እን ቀበቴስ አፋንሳቲ ቡሴረ። 
“አን አከነ ጄዼን ያዴ ቱሬ፤ ‘መኑመኮኬሰትን ዱአ፤ በር ጅሬኘኮቲስ አኩመ ጭረቻ ባይአተ። 
ህድኮ ገድ ፈጋቴ ብሻን ቀቀበ፤ ፍጤንስስ ሀልከን ጉቱ ደሜወንኮረ ቡለ። 
ኡልፍንኮ ነ ኬሰት ሃራ ተኤ ጅራተ፤ እዳንስ ሀርከኮ ኬሰት ሃሮምፈመ።’ 
“ነሞትን ጨልእሰኒ ጎርሰኮ ኤገቻ አብዲዻን ነ ዸጌፈቱ። 
ኤርገ አን ዱበዼ ቦዴ እሳን ዴብአኒ ህንዱበትኔ፤ ዱቢንኮስ አከ ጋሪት ጉረሳኒ ሴነ ቱሬ። 
እሳን አኩመ ነመ ቦካ ኤገቱት ነ ኤገተን፤ ዱቢኮስ አኩመ ቦካ አርፋሳ ዹገን። 
ዬሮ አን እሳኒፍ ሴቁት እሳን ህንአመኔ፤ እፍን ፉለኮስ እሳኒፍ ዋን ጉዳ ቱሬ። 
አን ከራ እሳኒፍ ፍሌ አከ ሀንገፈ እሳኒት ነንታኤ፤ አከ ሞቲ ሎልቶተሳ ግዱ ጅራቱት ነንጅራዼ፤ አን አከ ነመ ወረ ቦአን ጀጀቤሱስ ተኤ። 
