ኤርምያስ.
13.
ዋቀዮ አከነ ናን ጄዼ፦ “ዸቂቲ ሰበተ ቁንጬ ተልባራ ሆጄተሜ ብተዹ ሙዺኬት ህዸዹ፤ ገሩ ብሻን ህንቱቅሲስን።” 
ከናፉ አን አኩመ ዋቀዮ ነ አጀጄት ሰበተ ብተዼ ሙዺኮት ነንህዸዼ። 
ኤርገሲ ዱቢን ዋቀዮ አከነ ጄዼ ዬሮ ለመፋ ገረኮ ዹፌ፦ 
“ሰበተ ብተቴ ሙዺት ህዸቴ ሰነ ፉዺቲ ገረ ለገ ኤፍራጢስ ዸቅ፤ ሰበተ ሰነስ በቀቃ ከታ ኬሰ ዾክስ።” 
ከናፉ አን አኩመ ዋቀዮ ነ አጀጄት ዸቄ ሰበተ ሰነ ለገ ኤፍራጢስ ብረ ነንዾክሴ። 
ቡልቲ ሄዱ ቦዴ ዋቀዮ፣ “አመ ገረ ኤፍራጢስ ዸቂቲ ሰበተ አን አከ አት አችት ዾክስቱ ስ አጀጄ ሰነ ፉዸዹ” ናን ጄዼ። 
ከናፉ አን ገረ ኤፍራጢስ ዸቄ ሰበተ ሰነ እዶን እት ዾክሴ ቱሬ ሰና ቆቴ ባሴ ነንፉዸዼ፤ ሰበትን ሱን ገሩ ዬሮ ሰነት ጭጭቴ ጉቱማን ጉቱት ሆሮማ በኤ ቱሬ። 
ኤርገሲ ዱቢን ዋቀዮ አከነ ጄዼ ገረኮ ዹፌ፤ 
“ዋቀዮ አከነ ጄዸ፤ ‘አን ሃሉመ ወል ፈካቱን ኦፍ ቱሉማ ይሁዳቲፊ ኦፍ ቱሉማ ዬሩሳሌም ጉዳ ሰነ ነንበሌሰ። 
ሰብን ሀማን ዱቢኮ ዸገኡ ድዴ መተ ጀብነ ገራሳ ዱካ ቡኤ ዋቆተ ብራ ተጃጅሉፊ ዋቄፈቹፍ እሳን ፋነ ቡኤ ኩን አኩመ ሰበተ ከና ንተአ፤ ጉቱማን ጉቱትስ ሆሮማ በአ። 
አኩመ ሰበትን ቶኮ ሙዺ ነማት ህዸሙ ሰነ አንስ አከ እሳን ሰበ፣ መቃ፣ ገለታፊ ኡልፍነ ና ተአኒፍ ጉቱማ መነ እስራኤሊፊ ጉቱማ መነ ይሁዳ ኦፍት መጠንሴን ቱሬ። እሳን ገሩ ነ ህንዸጌፈትኔ’ ጄዸ ዋቀዮ። 
“አት አከነ እሳኒን ጄዽ፦ ‘ዋቀዮ ዋቅን እስራኤል አከነ ጄዸ፦ ቀልቀሎን ዳዺ ወይኒ ሁንድ ዳዺ ወይኒቲን ጉተሙ ቀበ።’ ዮ እሳን፣ ‘ኑ አከ ቀልቀሎን ዳዺ ወይኒ ሁንድ ዳዺ ወይኒቲን ጉተሙ ቀቡ ህንቤክኑ?’ ሲን ጄዸን፣ 
አት አከነ ጄዺን፤ ‘ዋቀዮ አከነ ጄዸ፦ አን ነሞተ ብየ ከነ ኬሰ ጅራተን ሁንደ፣ ሞቶተ ቴሶ ዳዊትረ ታአን፣ ሉቦተ፣ ራጆታፊ ወረ ዬሩሳሌም ኬሰ ጅራተን ሁንደ መቺዻን ነንጉተ። 
አን ቶኮ ቶኮሳኒ ወልትን ቡሰ፤ አቦቲፊ እልማንስ አከሱመ ወልት ነንቡሰ፣ ጄዸ ዋቀዮ። አን እሳን ነንበሌሰ መሌ እሳኒፍ ህንነኡ ዮካን እሳኒፍ ህንአራረሙ ዮካን ገራ ህንላፉፍ።’ ” 
ዸገኣ፤ ቀልቤፈዻስ፤ ኦፍ ህንቱልና፤ ዋቀዮ ዱበቴራቲ። 
ኡቱ እን ዱከነ ህንፍድን፣ ኡቱ ሚልኬሰን ቱሉ ዱከናኣ ጅሩረት ህንጉፈትን ዋቀዮ ዋቀኬሰኒፍ ኡልፍነ ኬና። እስን እፈ አብደቱ፤ እን ገሩ እፈ ሰነ ድምምሰት ዴብሴ ዱከነ ዱዳት ጌደረ። 
ዮ እስን ዸገኡ ባተን ገሩ፣ ሰበቢ ኦፍ ቱሉማኬሰኒቲፍ ሉቡንኮ ዾክሳት ንቦስ፤ ሰበቢ ቡሻዬን ዋቀዮ ቦጁን ፉዸመኒፍ እጅኮ አከ መሌ ቦሴ እምማን እሼ ኬሳ ንሮበ። 
ሞትቻፊ ሃዸ ሞትቻቲን፣ “ቴሶኬሰንራ ቡኣ፤ ጎንፎንኬሰን ኡልፍነ ቀቤስ ሱን መታኬሰንራ ንቡኣቲ” ጄዽ። 
መጋላወን ኔጌብ ንጩፈሙ፤ ነምን እሳን በኑ ቶኮዩ ህንጅሩ። ይሁዳን ሁንድ ንቦጅአምት፤ ጉቱማን ጉቱትስ ብያ ፉዸተምት። 
እጀኬሰን ኦል ፉዸዻቲ ወረ ገመ ካባቲ ዹፋ ጅረን እላላ። ቡሻዬን እማና ስት ኬነመን፣ ሆሎትን አት እቲን ቦንቴ ሱን ኤሰ ጅሩ? 
ዮሙ ዋቀዮ ወረ አት አከ እሳን ምቾተ ሲፍ ተአኒፍ ሌንጅፍቴ ሰነ ስረት ሙዱት አት ማል ጄተ? አኩመ ዱበርቲ ጭኒንስፈቱ ቶኮ ዽጵን ስ ህንቀቡ? 
ዮ አት፣ “ወን ኩን ማሊፍ ነት ዹፌ?” ጄቴ ኦፍ ጋፈቴ ወን ወንደቦንኬ ስራ ሙልቀሜ ዸግንኬ ሰልጵፈሜፍ ሰበቢ ጩቡኬ ባይኤ ሰናቲፍ። 
ነምን እቶጵያ ቶኮ ብፈሳ ዮካን ቄረንስ ቡቡርነሳ ጌደሩ ንደንደኣ? እስን ወር ሀምነ ሆጄቹ በረተንስ ዋን ጋሪ ሆጄቹ ህንደንዴሰን። 
“አኩመ ቡቤን ገሞጂ ሀበቂ ብትኔሱ ሰነ አንስ እስን ነንብትኔሰ። 
ሰበቢ አት ነ እራንፈቴ ዋቆተ ሶባ አመነቴፍ፣ ኩን እጣኬ፣ ቆደ አን ሲፍ ሰፈሬዸ” ጄዸ ዋቀዮ። 
“አከ ቃኒንኬ ሙልአቱፍ አን ወንደቦኬ ፉለኬት ኦል ነንሶቆለ። 
ኤጁማፊ ህምምሱንኬ፣ ሰጋገሉማንኬ ከን ቃኒ ህንቀብኔ ሱንስ ንሙልአተ! አን ሆጂኬ ጅብሲሳ ሰነ ጋረንራፊ በኬ ኬሰት አርጌረ። ያ ዬሩሳሌም፣ ሲፍ ወዮ! አት ሀመ ዮሚት ጡሮፍቴ ሀፍተ?” 
